CELEX: 32019D0212(01)
Language: sk
Date: 2019-02-07 00:00:00
Title: Vykonávacie rozhodnutie Komisie zo 7. februára 2019 o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie [Nizza (CHOP)]

12.2.2019   
               
               
                  SK
               
               
                  Úradný vestník Európskej únie
               
               
                  C 55/6
               
            
         VYKONÁVACIE ROZHODNUTIE KOMISIE
         zo 7. februára 2019
         o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie
         
         [Nizza (CHOP)]
         (2019/C 55/06)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
         keďže:
         
                     (1)
                  
                  
                     Taliansko v súlade s časťou II hlavou II kapitolou I oddielom 2 nariadenia (EÚ) č. 1308/2013 zaslalo žiadosť o ochranu názvu „Nizza“.
                  
               
                     (2)
                  
                  
                     V súlade s článkom 97 ods. 2 nariadenia (EÚ) č. 1308/2013 Komisia túto žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 daného nariadenia sú splnené.
                  
               
                     (3)
                  
                  
                     S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa jednotný dokument v zmysle článku 94 ods. 1 písm. d) daného nariadenia a odkaz na uverejnenie špecifikácie výrobku uskutočnené počas vnútroštátneho postupu na preskúmanie žiadosti o ochranu názvu „Nizza“ mali uverejniť v Úradnom vestníku Európskej únie,
                  
               ROZHODLA TAKTO:
         
            Jediný článok
            Jednotný dokument v zmysle článku 94 ods. 1 písm. d) nariadenia (EÚ) č. 1308/2013 a odkaz na uverejnenie špecifikácie výrobku s názvom „Nizza“ (CHOP) sú uvedené v prílohe k tomuto rozhodnutiu.
            V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti ochrane názvu uvedeného v prvom odseku tohto článku.
         
         
            V Bruseli 7. februára 2019
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
      
      
         
            PRÍLOHA
            JEDNOTNÝ DOKUMENT
            
               „Nizza“
            
            
               PDO-IT-01896
            
            
               Dátum podania žiadosti: 2.12.2014
            
            1.   Názov na zápis do registra
            
            Nizza
            2.   Druh zemepisného označenia
            
            CHOP – chránené označenie pôvodu
            3.   Kategórie vinohradníckych/vinárskych výrobkov
            
            
                     
                        1.
                     
                     
                        Víno
                     
                  4.   Opis vína (vín)
            
            Nizza a Nizza riserva (Kategória vína 1)
            Farba: intenzívna rubínovočervená, s tendenciou časom naberať granátový odtieň
            Vôňa: intenzívna, výrazná, hebká
            Chuť: suché, telnaté, harmonické a guľaté
            Maximálny celkový obsah alkoholu (v obj. %) 13 obj. %;
            Minimálny bezcukorný extrakt: 26 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín
                     
                     
                        5,0  g/l, vyjadrené ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Nizza s označením „vigna“ a Nizza riserva s označením „vigna“ (Kategória vína 1)
            Farba: intenzívna rubínovočervená, s tendenciou časom naberať granátový odtieň
            Vôňa: intenzívna, výrazná, hebká
            Chuť: suché, telnaté, harmonické a guľaté
            Maximálny celkový obsah alkoholu (v obj. %) 13,5 obj. %;
            Minimálny bezcukorný extrakt: 28 g/l
            Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.
            Všeobecné analytické vlastnosti
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                         
                     
                  
                        Minimálny celkový obsah kyselín
                     
                     
                        5,0  g/l, vyjadrené ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  5.   Vinárske výrobné postupy
            
            5.1.   Osobitný enologický postup
            
            Vyzrievanie
            Osobitný enologický postup
            Nizza: musí vyzrievať aspoň 18 mesiacov, z toho aspoň 6 mesiacov v drevených sudoch od 1. januára roku zberu.
            Nizza „vigna“: musí vyzrievať aspoň 18 mesiacov, z toho aspoň 6 mesiacov v drevených sudoch od 1. januára roku zberu.
            Nizza riserva: musí vyzrievať aspoň 30 mesiacov, z toho aspoň 12 mesiacov v drevených sudoch od 1. januára roku zberu.
            Nizza riserva „vigna“: musí vyzrievať aspoň 30 mesiacov, z toho aspoň 12 mesiacov v drevených sudoch od 1. januára roku zberu.
            Dolievanie sudov
            Osobitný enologický postup
            Počas povinného obdobia vyzrievania možno sudy do 10 % celkového objemu dolievať rovnakým vínom rovnakého ročníka, ktoré možno skladovať v iných nádobách ako drevené sudy.
            Obohacovanie
            Relevantné obmedzenie týkajúce sa výroby vín
            Neexistuje žiadne ustanovenie o akomkoľvek spôsobe zvyšovania obsahu alkoholu vín Nizza DOCG.
            5.2.   Maximálne výnosy:
            
            Nizza a Nizza riserva
            49 hektolitrov na hektár
            Nizza s označením „vigna“ v treťom roku po výsadbe
            26,60 hektolitrov na hektár
            Nizza s označením „vigna“ vo štvrtom roku po výsadbe
            30,80 hektolitrov na hektár
            Nizza s označením „vigna“ v piatom roku po výsadbe
            35 hektolitrov na hektár
            Nizza s označením „vigna“ v šiestom roku po výsadbe
            39,90 hektolitrov na hektár
            Nizza s označením „vigna“ v siedmom roku po výsadbe
            44,10 hektolitrov na hektár
            6.   Vymedzená zemepisná oblasť
            
            Oblasť výroby vína „Nizza“ DOCG (CHOP) zahŕňa celé územie týchto obcí: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca a San Marzano Oliveto
            7.   Hlavné odrody hrozna
            
            Barbera N.
            8.   Opis súvislostí
            
            Nizza DOCG (PDO) (Kategória vína 1)
            
               Prírodné faktory, ktoré sú rozhodujúce pre súvislosť
            
            a)   Oblasť výroby zahŕňa 18 obcí susediacich s obcou Nizza v provincii Asti. Ide o tradičnú oblasť pestovania viniča odrody Barbera.
            Je to oblasť s nízkymi kopcami s nadmorskou výškou od 150 do 400 m, v ktorej panuje mierne podnebie s nízkou veternosťou. Priemerný ročný úhrn zrážok predstavuje 700 mm. Pôda je prevažne vápnitá, stredne hlboká, s vápnito-piesčitou, slienitou podložnou horninou. Z geologického hľadiska je oblasť výroby vína Nizza súčasťou panvy regiónu Asti, ktorá vznikla v období pliocénu. Je prevažne sedimentárneho pôvodu a vyskytujú sa tu predovšetkým treťohorné útvary z piesčito-slienitých hornín. Pôda má vysoký obsah uhličitanu vápenatého, v zásade nízky obsah organickej hmoty a vyznačuje sa nízkym, no ideálne vyváženým obsahom živín.
            
               Ľudské faktory, ktoré sú rozhodujúce pre súvislosť
            
            Dokonalá súhra medzi krajinou a človekom v oblasti Nizza spočíva v používaní tradičnej vrstevnicovej orby, Guyotovho rezu, primeraného prerieďovania strapcov (čo má za následok nízke výnosy, t. j. max 7 ton alebo menej), občasnom používaní stredného vedenia kordónového typu, ako aj v obmedzovaní výnosov a účelnom odlisťovaní, ktoré spolu s južnou orientáciou svahov prispievajú k najvyššej možnej kvalite hrozna odrody Barbera. Zber hrozna sa vykonáva mimoriadne opatrne a výlučne manuálne, aby sa čo možno najviac uchovali jeho charakteristické vlastnosti. Technika výroby vína z tejto vynikajúcej suroviny bola dovedená k dokonalosti. Následne sa víno nechá vyzrievať minimálne 18 mesiacov; v prípade Nizza Riserva je to až vyše 30 mesiacov. Vinohradnícka krajina oblasti výroby vína Nizza je výnimočným výsledkom vinárskej tradície, ktorá sa vyvíjala a odovzdávala z generácie na generáciu už od antických čias, a predstavuje základ miestneho spoločenstva i hospodárstva.
            Táto kultúrna tradícia so sebou priniesla pevne zakorenené dedičstvo v podobe techník pestovania viniča a vyzrievania vína založených na hĺbkových znalostiach o odrode Barbera, ktorá sa tu tradične pestuje, a o jej schopnosti adaptácie na konkrétne podmienky v oblasti.
            b)   Podrobné údaje o kvalite alebo vlastnostiach výrobku, ktoré v podstatnej miere alebo výlučne súvisia so zemepisným prostredím.
            Nizza DOCG (CHOP) je najhodnotnejšie víno vyrábané v predmetnej oblasti. Na konečnom výrobku sa prejavujú vlastnosti pôdy v oblasti výroby. Vína Nizza z oblastí z prevažne ílovito-piesčitých slienitých pôd sa vyznačujú intenzívnejšou farbou so širšou paletou odtieňov, stredným pH a nízkou kyslosťou, mimoriadne intenzívnymi „zemitými“ vôňami (v miestnom dialekte „tuf“ znamená „slieň“). Sú elegantné, dobre štruktúrované a dlho si zachovávajú pôvodné vlastnosti. Vína z oblastí s prevažne piesčitými pôdami sa vyznačujú výraznejšou kyslosťou, menej intenzívnou farbou a súhrou jemných a elegantných vôní s výrazným nádychom balzamika a aromatických tráv, ktoré sú v súzvuku s ich harmonickou štruktúrou.
            Optimálny slnečný svit, a pôdne a klimatické podmienky, ako aj vyššie opísané pôdne typy sa podieľajú na vzniku vín s dobrou štruktúrou a výraznou farbou, ktoré sú vhodné na zrenie, pretože si dlho uchovávajú pôvodné vlastnosti. Orientácia vinohradov na juh, resp. juhozápad a juhovýchod vplyv sa prejavuje na absorpcii slnečných lúčov a prospieva zreniu a kvalite hrozna tým, že zvyšuje koncentráciu cukrov a polyfenolov.
            c)   Opis príčinného vzťahu medzi údajmi podľa písmena a) a údajmi podľa písmena b).
            Vína „Nizza“ vďačia za svoju špecifickú kvalitu vzájomnému pôsobeniu medzi prírodným prostredím a ľudskými faktormi, t. j. tradíciou a znalosťami týkajúcimi sa pestovania viniča, výroby vína a procesu jeho vyzrievania. Určujúcim faktorom je, že výrobcovia si zvolili kvalitatívne metódy na pestovanie hrozna (obmedzené výnosy, najmä v prípade typov s označením „vigna“) a výrobu vín „Nizza“ DOCG (CHOP), ktorých podstatou je vynechanie kroku obohacovania vína.
            Znalosti výrobcov siahajú až do staroveku a na ich základe sa pri pestovaní viniča používa jednak vrstevnicová orba a jednak umne vykonávaný tradičný Guyotov systém rezu. Tieto faktory spolu s pomerne vysokými dennými teplotami v oblasti prispievajú k optimálnemu zreniu hrozna, vďaka čomu vína „Nizza“ získavajú svoje typické organoleptické a analytické vlastnosti.
            Nizza je oddávna domovskou oblasťou vín Barbera z Piemontu. Vyznačuje sa úctyhodnou tradíciou spracovania, vyzrievania a marketingu konečného výrobku, čo pri štruktúrovaných červených vínach so stredne dlhým až dlhým obdobím vyzrievania predstavuje podmienku ich výroby a následného etablovania na trhu.
            9.   Ďalšie základné podmienky
            
            Fľašovanie vo vymedzenej oblasti
            
               Právny rámec:
            
            právne predpisy EÚ
            
               Druh ďalšej podmienky:
            
            Fľašovanie vo vymedzenej zemepisnej oblasti
            
               Opis podmienky:
            
            V súlade s článkom 8 nariadenia (ES) č. 607/2009 sa fľašovanie alebo balenie musí uskutočňovať vo vymedzenej zemepisnej oblasti, aby sa zachovala kvalita výrobku, bol zaručený jeho pôvod a zabezpečila sa účinnosť kontrol.
            Z hľadiska zachovania kvality a jedinečných vlastností vín „Nizza“ DOCG (CHOP) súvisiacich so zemepisnou oblasťou pôvodu je vhodnejšie uskutočňovať fľašovanie vo vymedzenej oblasti, keďže za uplatňovanie všetkých technických pravidiel týkajúcich sa prepravy a fľašovania a ich dodržiavanie sú zodpovedné výrobné podniky vo vymedzenej oblasti.
            Touto povinnosťou sa zamedzujú tieto riziká, ku ktorým by mohlo dôjsť pri preprave mimo vinársku oblasť DOCG (CHOP): oxidácia a tepelný stres v dôsledku vysokých alebo nízkych teplôt a následné zhoršenie kvality výrobku, čo by sa mohlo negatívne prejaviť na chemicko-fyzikálnych vlastnostiach (kyslosť, obsah polyfenolov a farbivá), organoleptických vlastnostiach (farba, chuť) a stabilite. Znižuje sa predovšetkým riziko mikrobiologickej kontaminácie (baktériami, vírusmi, hubami, plesňami a kvasinkami).
            Touto povinnosťou sa predchádza uvedeným rizikám, pretože príslušné orgány kontrolujú podniky počas všetkých fáz výroby (obzvlášť vo fáze fľašovania) a tento systém kontroly je efektívnejší, keď sa vykonáva vo vymedzenej oblasti.
            Táto podmienka sa teda zavádza ako pomoc pre podniky zodpovedné za zabezpečovanie kvality vín Nizza DOCG (CHOP) s cieľom ponúknuť spotrebiteľom garanciu pôvodu, kvality a dodržiavania špecifikácie výrobku, a zachovať vynikajúcu povesť tohto názvu.
            
               Odkaz na špecifikáciu výrobku
            
            https://www.politicheagricole.it/flex/cm/pages/ServeBLOB.php/L/IT/IDPagina/12401